text: Trist hvis Billund Travbane lukker
  16 maj 2014 kl. 13.26
  Se Video: hør hvad en af banens trofaste gæster mener om, at banen skal lukke.
  
  Travbanen har siden 1971 været et samlingssted for tilhængere af travsporten. Nu er det måske snart slut.
  Hestevæddeløbssportens Finansieringsfond meddelte for få dage siden, at banen skal lukke til nytår. I Billund håber de til det sidste, at det kan undgås.
  En af de mange faste kunder på travbanen er 74 årige Else Andersen fra Billund. Hun er kommet på travbanen siden 1988. Hun har selv haft travheste, og kan godt lide at spille på hestene, når der er løb.
  Billund Trav er i øjeblikket ved at undersøge andre muligheder for overlevelse sammen med resten af hestesporten i Danmark.
  Ifølge direktør Christian Hundebøll så er der fortsat håb for travbanen og derfor nægter de foreløbig at give op.
  Første løb på Billund Travbane fandt sted den 18. juli 1971. . Her var der 15.000 gæster.
  